15.11.2014. Službeni list Europske unije L 330/37 PROVEDBENA UREDBA KOMISIJE (EU) br. 1223/2014 od 14. studenoga 2014. o izmjeni Uredbe (EEZ) br. 2454/93 u pogledu pojednostavnjenog završetka postupka unutarnje proizvodnje (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice ('), a posebno njezin članak 247., budući da: (1) — Člankom 544. Uredbe Komisije (EEZ) br. 2454/93 (*) predviđa se pojednostavnjenje završetka postupka unutarnje proizvodnje. U skladu s tim pojednostavnjenjem određena uvezena roba smatra se ponovno izvezenom ili izve- zenom iako je zapravo stavljena na tržište Unije bez naknadne carinske deklaracije i plaćanja uvoznih carina. (2) — Člankom 544. točkom (c) Uredbe (EEZ) br. 2454/93 obuhvaćena je dostava civilnih zrakoplova. Pojednostavnje- njem završetka postupka unutarnje proizvodnje u pogledu civilnih zrakoplova jača se konkurentnost zrakoplovne industrije na međunarodnoj razini i pridonosi stvaranju dodane vrijednosti u Uniji. (3) — Područje primjene članka 544. točke (c) Uredbe (EEZ) br. 2454/93 potrebno je proširiti na vojne zrakoplove kako bi se na njih primijenio pojednostavnjeni završetak postupka unutarnje proizvodnje na isti način kao i u slučaju civilnih zrakoplova. (4) — Uredbu (EEZ) br. 2454/93 trebalo bi stoga na odgovarajući način izmijeniti. (5) — Mjere predviđene ovom Uredbom u skladu su s mišljenjem Odbora za Carinski zakonik, DONIJELA JE OVU UREDBU: Članak 1. U članku 544. Uredbe (EEZ) br. 2454/93 točka (c) zamjenjuje se sljedećim: ,(c) dostava zrakoplova; međutim, nadzorna carinarnica odobrava završetak postupka nakon što je uvezena roba prvi put upotrijebljena za proizvodnju, popravak, izmjenu ili preuređivanje zrakoplova ili njegovih dijelova, pod uvjetom da evidencija korisnika omogućuje provjeru ispravne primjene postupka i upravljanja njime." Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 14. studenoga 2014. Za Komisiju Predsjednik Jean-Claude JUNCKER (') SLL 302, 19.10.1992., str. 1. (*) Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carin- skom zakoniku Zajednice (SL L 253, 11.10.1993., str. 1.).